તેઓ જુદા રહેવા જતા રહ્યા પછી પણ મારા પતિ મારા ઘરે કોઈક ને કોઈક બહાને મને હેરાન કરવા અને ઝઘડા કરવા આવી જ જાય છે અને આ બાબતની અનેક વાર પોલીસમાં ફરિયાદ કરી હોવા છતાં પોલીસ ૬૭ વર્ષના સુરેશ અને તેમની સિનિયર સિટિઝન બહેન પર કોઈ જ જાતનાં પગલાં લેતી નથી એમ જણાવીને જ્યોતિબહેને કહ્યું હતું કે ‘એક સમયે પંતનગર પોલીસે તેમના પર પગલાં લેવાનું નક્કી પણ કર્યું ત્યારે મારા પતિએ પોલીસને પણ ધમકી આપી કે મારા પર કોઈ પણ જાતનાં પગલાં લેશો તો હું આત્મહત્યા કરીશ. ત્યાર પછી પોલીસ ફક્ત મારી ફરિયાદ લે છે અને શાંત બેસી જાય છે. એક-બે વાર તો તેમણે મને મરણતોલ માર માયોર્ છતાં પોલીસ સુરેશની સામે કોઈ જ પગલાં લેતી નથી. હજી પહેલી નવેમ્બરના રોજ સવારે મારી સાથે તેમણે ખૂબ જ ઝઘડો કરી મને લાકડીથી મારી હતી, જેને લીધે મને ગળાના પાછળના ભાગમાં સોજો પણ આવી ગયો હતો. રાજાવાડી હૉસ્પિટલનો મેડિકલ રિપોર્ટ હોવા છતાં મને તો એ જ સમજણ નથી પડતી કે પોલીસ પણ તેનાથી ડરીને કેમ ચૂપ બેઠી છે. મને પોલીસ હંમેશાં કહ્યા કરે છે કે તમારો ઘરનો મામલો છે, તમે ર્કોટમાં જાઓ. હજી બે દિવસ પહેલાં પણ મેં પોલીસમાં પાછી ફરિયાદ કરી છે.’